section_heading: NBA
paragraph_text: Robinson je u NBA ligu stigao u sezoni 1989./90. i predvodio Spurse do jednog od najvećih preokreta momčadi u jednoj sezoni u povijesti NBA-a. Nakon što su Spursi u sezoni 1988./89. imali omjer od 21 pobjede i 61 poraza, sljedeće sezone napravili su veliki preokret koji ih je doveo do omjera 56-26. Spursi su iste sezone osvojili Centralnozapadnu diviziju i stigli do polufinala Zapadne Konferencije, gdje su u sedam utakmica bili poraženi od strane Portland Trail Blazersa. Na kraju sezone dobio je nagradu za novaka godine. 1992. zajedno s Dream Teamom putuje na Olimpijske igre u Barcelonu i osvaja zlatnu medalju, pobijedivši u finalu hrvatsku reprezentaciju predvođenu Draženom Petrovićem.